**Кыргыз Республикасынын Өкмөтүнө караштуу Архитектура, курулуш жана турак жай-коммуналдык чарба мамлекеттик агенттигинин 2018-жылдын 31-декабрындагы № 32-чуа буйругу менен бекитилген «КР КЧ 20-02:2018 «Жер титирөөгө туруктуу курулуш. Долбоорлоо ченемдери» курулуш ченемдерин бекитүү жөнүндө» буйругуна өзгөртүүлөрдү киргизүү жөнүндө»**

**буйругунун долбооруна**

**НЕГИЗДЕМЕ-МААЛЫМ КАТ**

**1. Максаты жана милдеттери**

Ушул буйрук Кыргыз Республикасынын Өкмөтүнө караштуу Архитектура, курулуш жана турак жай-коммуналдык чарба мамлекеттик агенттигине караштуу Жер титирөөгө туруктуу курулуш жана инженердик долбоорлоо мамлекеттик институту (мындан ары - Институт) тарабынан курулуш тармагында ченемдик базаны түзүү жана жер титирөөгө туруктуу курулуш ченемдерин өркүндөтүү, ошондой эле аларды Кыргыз Республикасынын ченемдик укуктук акттарына ылайык келтирүү максатында даярдалды.

**2. Баяндоо бөлүгү**

КР КЧ 20-02:2018 курулуш ченемдери Кыргыз Республикасынын Өкмөтүнө караштуу Архитектура, курулуш жана турак жай-коммуналдык чарба мамлекеттик агенттигинин 2018-жылдын 31-декабрында № 32-чуа буйругу менен иштелип чыккан жана бекитилген.

КР КЧ 20-02:2018 курулуш ченемдери КР КЧжЭ 20-02:2009 «Жер титирөөгө туруктуу курулуш. Долбоорлоо ченемдери» курулуш ченемдеринин ордуна иштелип чыккан.

КР КЧ 20-02:2018 курулуш ченемдери сейсмикалык таасирлер учурунда айрым элементтеринде бузулуулар болушу мүмкүн болгон имараттарга жана курулмаларга талаптарды аныктайт. Адамдардын коопсуздугун камсыздоодо жогоруда аталган бузулуулар ошол имараттардын жана курулмалардын кадыресе иштетилишин оордотот же иштетүүнү убактылуу токтотууну талап кылат.

КР КЧ 20-02:2018 курулуш ченемдери КР Мамкурулушунун 2018-жылдын 11-июнундагы № 13-чуа буйругу менен кабыл алынган «Курулуштагы ченемдик документтердин тутуму жөнүндө» жобого ылайык, Кыргыз Республикасынын Улуттук илимдер академиясынын сейсмология институту, Жер титирөөгө туруктуу курулуш Эл аралык Ассоциациясы тарабынан жалпы сейсмикалык райондоштуруунун жаңы картасынын изилденишинин негизинде иштелип чыккан.

КР КЧ 20-02:2018 курулуш ченемдери имараттарды жана курулмаларды долбоорлогон жалпы курулуш жана атайын адистештирилген долбоорлоо уюмдары үчүн өтө маанилүү.

КР КЧ 20-02:2018 курулуш ченемдеринин талаптары Кыргыз Республикасынын сейсмикалуу зоналарында долбоорлонгон объекттердин бекемдигин камсыздоого багытталган.

Аталган ченемди кабыл алгандан бери эки жылдык мезгилдин ичинде кызыктар болгон уюмдардан - долбоорчулардан, куруучулардан ж.б. сунуштар келип түштү.

КР КЧ 20-02:2018 курулуш ченемин өркүндөтүү максатында, ошондой эле кызыктар болгон тараптардан келип түшкөн сунуштарды эске алып, Кыргыз Республикасынын Өкмөтүнө караштуу Архитектура, курулуш жана турак жай-коммуналдык чарба мамлекеттик агенттигинин 11.11.2019 ж. № 208 буйругу мененКР КЧ 20-02:2018 «Жер титирөөгө туруктуу курулуш. Долбоорлоо ченемдери» курулуш ченемдерине карата сунуштарды карап чыгуу боюнча ведомстволор аралык жумушчу топ түзүлгөн.

Ведомстволор аралык жумушчу топтун жүргүзгөн иштеринин жыйынтыгынын негизинде Институт ушул «КР КЧ 20-02:2018 курулуш ченемине өзгөртүүлөрдү киргизүү жөнүндө» буйруктун долбоорун иштеп чыкты.

**3. Мүмкүн болгон социалдык, экономикалык, укуктук, укук коргоочулук, гендердик, экологиялык, коррупциялык натыйжалардын прогнозу**

Ушул «КР КЧ 20-02:2018 курулуш ченемине өзгөртүүлөрдү киргизүү жөнүндө» буйруктун долбоорун кабыл алуу жана бекитүү социалдык, экономикалык, укуктук, укук коргоочулук, гендердик, экологиялык, коррупциялыктерс натыйжаларга алып келбейт.

**4**. **Коомдук талкуулоонун жыйынтыктары жөнүндө маалымат**

«Кыргыз Республикасынын ченемдик укуктук актылары жөнүндө» мыйзамынын 22-беренесине ылайык ушул буйруктун долбоору 2020-жылдын 20-декабрында Мамкурулуштун расмий сайтына жана 2020-жылдын 17-декабрында Өкмөттүн Аппаратынын расмий сайтына, ошондой эле 2020-жылдын 21-декабрында КР укуктук ченемдик акттарынын долбоорлорунун бирдиктүү порталына коомдук талкуулоодон өткөрүү үчүн жайгаштырылган. Коомдук талкуулоонун жыйынтыктары боюнча сунуштар жана сын пикирлер түшкөн жок.

**5. Долбоордун мыйзамдарга ылайык келүүсүн талдоо**

Сунушталып жаткан долбоор иштеп жаткан мыйзамдарга, ошондой эле Кыргыз Республикасы катышкан күчүнө кирген эл аралык келишимдерге каршы келбейт.

**6. Каржылоонун зарылдыгы жөнүндө маалымат**

Ушул «КР КЧ 20-02:2018 курулуш ченемдерине өзгөртүүлөрдү киргизүү жөнүндө» буйруктун долбоорун кабыл алуу республикалык бюджеттен кошумча чыгымдарды талап кылбайт.

**7. Регулятивдүү таасирди талдоо жөнүндө маалымат**

КР Мамкурулушунун 2018-жылдын 11-июнундагы № 13-чуа буйругу менен кабыл алынган «Курулуштагы ченемдик документтердин тутуму жөнүндө» жобонун 9-пунктуна ылайык, курулуштагы ченемдик документтер Кыргыз Республикасынын Мамлекеттик стандартташтыруу тутуму кабыл алган принциптерге таянып иштелип чыгат.

Сунушталган долбоор ишкердикти жөнгө салууга багытталбагандыктан, жөнгө салуучу таасирин талдоону жүргүзүүнү талап кылбайт.

**Директор А.Ж. Сыдыков**